Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Ge Jesu a le gare a ruta batho bao ba lego tikologong ya Kesarea Filipi, yeo e lego bokgole bja dikhilomithara tše e ka bago tše 25 go tloga Thabeng ya Herimone, o dira tsebišo e makatšago e rego: “Ruri ke le botša gore go na le ba bangwe ba bao ba emego mo ba ba ka se kego ba hwa le gatee go ba go fihla pele ba bona Morwa wa motho a etla ka Mmušo wa gagwe.”—Mateo 16:28.
Ke moka go tšwelela batho ba babedi bao e lego “Moshe le Eliya.” Ba thoma go boledišana le Jesu ka tša ‘go tloga ga gagwe mo go bego go tla direga kua Jerusalema.’ (Luka 9:30, 31) Go bonagala go tloga ga Jesu go šupa lehu la gagwe le tsogo ya gagwe yeo e bego e tla latela, tšeo a bego a sa tšwa go bolela ka tšona. (Mateo 16:21) Poledišano ye e bontšha gore go fapana le seo Petro a bego a se kgothaletša, lehu la Jesu leo le gobošago le ka se thibelwe.
Ponagalo ya Eliya ya ponong e rotoša potšišo. Baapostola ba botšiša ka gore: “Ke ka baka la’ng bamangwalo ba re Eliya o swanetše go tla pele?” Jesu o araba ka gore: “Eliya o šetše a tlile gomme ga se ba mo tseba.” (Mateo 17:10-12) Jesu o bolela ka Johane Mokolobetši, yo a kgathilego tema e swanago le ya Eliya. Eliya o lokišeditše Elisha tsela gomme Johane yena a lokišetša Kriste.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG